ગત ૧૪મી તારીખના રોજ ઉત્તરાયણનો તહેવાર હોય તે મિત્રો સાથે આણંદ આવ્યો હતો અને ૧૫મી તારીખે પરત જવા નીકળ્યો હતો. તેની બહેન તેને સાંજના સુમારે આણંદના રેલવે સ્ટેશને મૂકીને ગઈ હતી. ત્યારબાદ રાત્રીના સુમારે મદ્રેસામાં તપાસ કરતાં શાહીદ પહોંચ્યો નહોતો. જેથી સવાર સુધી રાહ જોઈ હતી અને ભરૂચ રેલવે સ્ટેશને પણ તપાસ કરાવી હતી પરંતુ તે મળી આવ્યો નહોતો. જેથી અશ્માબેન આણંદના રેલવે પોલીસ મથકે આવ્યા હતા અને સીસીટીવી ફુટેજ ચેક કરતાં શાહીદ ૭.૩૦ની ગુજરાત ક્વીન એક્સપ્રેસમાં બેસતો જણાય છે જેથી ટ્રેનમાં બેઠા બાદ તે ગુમ થયો છે જેના આધારે રેલવે પોલીસે અપહરણનો ગુનો દાખલ કરીને શોધખોળ હાથ ઘરી છે.